
          REPUBLIKA HRVATSKA
OPĆINSKI SUD U SLAVONSKOM BRODU
                 Trg pobjede 15
          35000 SLAVONSKI BROD
                                                                            Poslovni broj: P Ob-163/2026-2
                                                                                                       
R E P U B L I K A    H R V A T S K A

R J E Š E N J E

	Općinski sud u Slavonskom Brodu po sutkinji Željki Koporčić u pravnoj stvari tužiteljice M.m., OIB … iz P., I.m.BR. , protiv tuženika B.M., OIB …, Z.br. , B., radi utvrđenja bračne stečevine, 19. svibnja 2026.

r i j e š i o    j e

	Na prijedlog tužiteljice u ovoj se pravnoj stvari određuje privremena mjera koja glasi:

„I. Radi osiguranja nenovčane tražbine tužiteljice određuje se privremena mjera zabrane tuženiku B.M. otuđenje i opterećenje ½ dijela obiteljske kuće s pripadajućim dvorištem na adresu N.br. , B., k.o. N., upisana u zk.ul. … k.o. N. kao vlasništvo tuženika. 

II. Zabilježbu zabrane iz točke I. ovog rješenja u zemljišnim knjigama provest će zemljišnoknjižni odjel Općinskog suda u Požegi. Ova privremena mjera zabranom smatra se provedenom sa danom dostave ovog rješenja zemljišnoknjižnom odjelu Općinskog suda u Požegi.

III. Ova privremena mjera trajat će do pravomoćnog okončanja postupka koji se vodi pred ovim sudom pod posl.br. P Ob-163/2026 ili do drugačije odluke suda u slučaju promijenjenih okolnosti.

IV. Žalba protiv ovog rješenja ne odgađa provedbu privremene mjere.“

Obrazloženje

1.Tužiteljica  je 15. svibnja 2026. podnijela  tužbu protiv tuženika radi utvrđenja bračne stečevine.

	2. Prema utvrđenju suda, a bez održavanja ročišta zahtjev tužiteljice za izdavanje privremene mjere utvrđen je osnovanim.

	3. Člankom 346. Ovršnog zakona (Narodne novine br. 57/96, 29/99, 173/03, 194/03, 151/04, 88/05, 67/08, 12/12, 70/12, 112/12, 93/14, 73/17-dalje OZ) propisane su pretpostavke za određivanje privremene mjere radi osiguranja nenovčane tražbine. Tako se radi osiguranja nenovčane tražbine može odrediti privremena mjera ako predlagatelj osiguranja učini vjerojatnim postojanje svoje tražbine, ako učini vjerojatnim opasnost da bi bez takve mjere protivnik osiguranja spriječio ili znatno otežao ostvarenje tražbine time što bi promijenio postojeće stanje stvari. Predlagatelj osiguranja ne mora dokazivati opasnost iz citiranog čl. 346. st. 1. Ovršnog zakona ako učini vjerojatnim da bi predloženom mjerom protivnik osiguranja trpio samo neznatnu štetu (čl. 344. st.2. Ovršnog zakona).

4. Predlagateljica osiguranja (tužiteljica) je učinila vjerojatnim postojanje svoje tražbine time što je pred ovim sudom pokrenula parnični postupak radi utvrđenja da predmetne nekretnine navedene u izreci ovog rješenja predstavljaju bračnu stečevinu nje i tuženika. U spisu prileže vjenčani list iz kojeg je utvrđeno da su stranke sklopile brak …. u P. te je prema navodima tužbe brak stranaka pravomoćno razvedeno 2025. 

	5. Ocjena je ovoga suda kako predloženom privremenom mjerom zabrane otuđenja i opterećenja navedene nekretnine protivnik osiguranja ne trpi nikakvu štetu ukoliko ne namjerava prodati odnosno raspolagati navedenim nekretninama, a za slučaj da iste namjerava prodati ili opteretiti utoliko se ova privremena mjera ukazuje opravdanom jer bi time promijenio postojeće stanje stvari i otežao ostvarenje tražbine tužiteljice. 

6. Slijedom svega navedenog, a primjenom odredbe čl. 345. u svezi s čl. 346. OZ odlučeno je kao u izreci rješenja.

7. Vrijeme za koje se određuje privremena mjera određeno je na temelju čl. 351. st.1. OZ. 
 
U Slavonskom Brodu, 19. svibnja 2026. 

	Sutkinja 

        Željka Koporčić


Uputa o pravu na žalbu.
Protiv ovog rješenja dopuštena je žalba koja se podnosi u roku od 8 dana od dana primitka prijepisa istog. Žalba se podnosi putem ovog suda na županijski sud.


DNA:		
1.  M.M., P.
2.  B.M., B.

